cyanic-selkie/wikianc huggingface dataset:
বৈশালী (প্রাচীন শহর)
বুদ্ধের বৈশালীতে আগমন
বোধিলাভের পাঁচ বছর পর বুদ্ধ বৈশালীতে এসে বর্ষাবাস করেছিলেন। বৌদ্ধ থেরবাদী টীকাগুলিতে বুদ্ধের এই আগমনের প্রেক্ষাপটের বিস্তারিত বর্ণনা পাওয়া যায়। বৈশালীতে সাত হাজার সাত জন রাজা বাস করতেন। প্রত্যেকেরই প্রচুর অনুগামী, অনেক প্রাসাদ ও প্রমোদ উদ্যান ছিল। খরার সময় একবার খাদ্যদ্রব্যের সরবরাহ কমে যায়। প্রচুর সংখ্যায় লোক প্রাণ হারান। পচনশীল মৃতদেহের গন্ধে ভূতপ্রেত আকৃষ্ট হতে থাকে এবং অনেকেই আন্ত্রিক রোগে আক্রান্ত হন। জনসাধারণ শাসক রাজকুমারের কাছে অভিযোগ জানান। তিনি সাধারণ সভা ডাকেন। সেখানে স্থির হয় বুদ্ধকে তাদের শহরে আমন্ত্রণ জানানো হবে। বুদ্ধ সেই সময় রাজগৃহের বেলুবনে অবস্থান করছিলেন। তাই রাজগিরের রাজা বিম্বিসারের বন্ধু তথা বেশালির যাজকের পুত্র লিচ্ছবি মহালিকে বিম্বিসারের কাছে পাঠানো হয়। তিনি বিম্বিসারকে অনুরোধ করেন বুদ্ধকে বৈশালীতে যাওয়ার জন্য রাজি করাতে।
বিম্বিসার তাকেই বুদ্ধের কাছে প্রেরণ করেন। মহালির কথা শুনে বুদ্ধ বৈশালীতে যেতে রাজি হন। তিনি পাঁচ হাজার ভিক্ষু নিয়ে বৈশালীর উদ্দেশ্যে যাত্রা করেন। রাজগৃহ থেকে গঙ্গা পর্যন্ত পথটি বিম্বিসার সাজিয়ে দেন এবং পথকষ্ট লাঘবের জন্য যথোচিত ব্যবস্থা করেন। তিনি নিজেও বুদ্ধের সঙ্গে সঙ্গে আস্নে। পাঁচ দিনের যাত্রা শেষে বুদ্ধ যখন গঙ্গাতীরে উপস্থিত হন, তখন বিম্বিসার কণ্ঠ অবধি জলে নেমে বুদ্ধকে বিদায় জানান। গঙ্গার অপর পাড়ে লিচ্ছবিরা বুদ্ধকে আরও সম্মান প্রদর্শন করেন। বুদ্ধ বজ্জিতে প্রবেশ করা মাত্র ঝড় ওঠে ও প্রচুর বৃষ্টিপাত ঘটে। গঙ্গাতীর থেকে বৈশালী অবধি পথ অতিক্রম করার পর নগরে প্রবেশ করলে সক্ক তাকে অভ্যর্থনা জানান। দেবতাদের দেখতে পেয়ে ভূতপ্রেত ভয় পেয়ে পালিয়ে যায়। সন্ধ্যায় বুদ্ধ আনন্দকে রতন সুত্ত শিক্ষা দেন এবং বলেন শহরের তিন প্রাচীরের মধ্যে ঘুরে সেই সুত্ত পাঠ করতে। আনন্দ রাতে সেই সুত্ত পাঠ করলে নগরবাসীর সকল দুঃখ দূর হয়। সমবেত জনতার সামনে বুদ্ধ নিজে রতন সুত্ত পাঠ করেন। চুরাশি হাজার সত্ত্বা এই সময় বৌদ্ধধর্ম গ্রহণ করে। সাত দিন একাদিক্রমে এই সুত্ত পাঠ করার পর বুদ্ধ বৈশালী ত্যাগ করেন। লিচ্ছবিরা গঙ্গাতীর অবধি বুদ্ধের সঙ্গে আসেন এবং তাকে আরও সম্মান প্রদর্শন করেন। নদীতে দেবতা ও নাগেরাও বুদ্ধকে সম্মান জানান। অপর পাড়ে বিম্বিসার অপেক্ষা করছিলেন। বুদ্ধ সেখানে পৌঁছালে বিম্বিসার বুদ্ধকে আবার রাজগৃহে ফিরিয়ে নিয়ে যান। সেখানে ফিরে বুদ্ধ শঙ্খ জাতকের কাহিনি শোনান।
বুদ্ধ ঠিক কতবার বৈশালীতে এসেছিলেন তা জানা যায় না। তবে বৌদ্ধ ধর্মগ্রন্থগুলি পাঠ করলে অনুমিত হয়, তিনি বেশ কয়েকবার বৈশালীতে আসেন। বিভিন্ন বিনয় গ্রন্থে উল্লিখিত হয়েছে সংশ্লিষ্ট গ্রন্থটি বৈশালীতে প্রদত্ত হয়েছিল। সর্বশেষ প্রেক্ষাপটের আগমনটি সম্ভবত দীর্ঘ সময়ের জন্য ছিল। এই সময় বুদ্ধ ভিক্ষুদের নির্দেশ দিয়েছিলেন লিচ্ছবি বুদ্ধের উপর তাদের ভিক্ষাপাত্র স্থাপন করতে। বৈশালীতে অন্যান্য বিনয় নিয়মাবলিও রচিত হয়। কপিলাবস্তু থেকে একবার বৈশালীতে আসার পথে মহাপজাপতি গোতমী পাঁচশো শাক্যনারীকে নিয়ে তাকে অনুসরণ করেন। আনন্দের অনুরোধে ব্দধ তাদের সংঘে প্রবেশের অনুমতি দেন।
ধর্মগ্রন্থগুলির বর্ণনা অনুসারে, কুশিনরে যাওয়ার পথে বুদ্ধ শেষবার বেশালিতে আসেন। অবস্থানের শেষ দিন ভোজনের পর বুদ্ধ নিদ্রার জন্য কাপাল চেতিয়ায় আনন্দের কাছে যান। সেখানে কথাপ্রসঙ্গে তিনি আনন্দকে বৈশালীর সৌন্দর্য, উদেনা চেতিয়া, গোতমক চেতিয়া, সত্তমবক চেতিয়া, বাহুপুত্ত চেতিয়া ও সারনদদ চেতিয়ার কথা বলেন। একটি কপিনয়হ চেতিয়ার উল্লেখও পাওয়া যায়। এই সবকটি আগে স্থানীয় দেবতাদের স্থান ছিল। বৈশালীতে বুদ্ধের আগমনের পর এগুলি বৌদ্ধ ধর্মস্থানে পরিণত হয়। বৈশালীর কাছে অন্যান্য মঠেরও (যেমন পাতিকারাম, বালিকারাম) উল্লেখ পাওয়া যায়।
বৈশালীতে এলে বুদ্ধ সাধারণত কুতগরসলে থাকতেন। তবে মনে করা হয়, কখনও কখনও তিনি উক্ত স্থানগুলিতেও অবস্থান করতেন। কাপালা চেতিয়ায় শেষবার অবস্থানের সময় বুদ্ধ তিন মাসের মধ্যে দেহত্যাগ করার সিদ্ধান্ত নেন। পরদিন বৈশালী ছেড়ে ভন্ডগমে যাওয়ার আগে তিনি “হাতির মতো নিজের শরীরটিকে একবার দেখেন।” এর আগের বর্ষায় তিনি বৈশালীর উপকণ্ঠে বেলুবগমে ছিলেন। সেই সময় ভিক্ষুরা বৈশালীতে বা বৈশালীর আশেপাশে ছিল। বস্‌সয়ে প্রবেশের আগের দিন আম্রপালি বুদ্ধ ও ভিক্ষুদের ভোজের জন্য আমন্ত্রণ জানান। ভোজের পর আম্রপালি তার অম্ববন সংঘকে দান করেন।
যে সকল প্রধান সুত্ত বৈশালীতে প্রচারিত হয়েছিল, সেগুলি হল মহালি, মহাসিহনাদ, কুল সক্কক, মহা সক্কক, তেবিজ্জ, বচ্ছগোত্ত, সুনক্কহট্ট ও রতন। বুদ্ধের দেহত্যাগের পর তার দেহাবশেষের একাংশ বৈশালীতে একটি স্তুপে রক্ষিত হয়। একশো বছর পর বৈশালী আবার বৌদ্ধদের আকর্ষণের কেন্দ্রে পরিণত হয়। এই সময় বজ্জিপুত্তক ‘দশ ধারণা’র অবতারণা করেন এবং এই বিতর্কের প্রেক্ষাপটে বালিকারামে দ্বিতীয় বৌদ্ধ সঙ্গীতি আয়োজিত হয়।
বৈশালীতে জৈনধর্ম
শ্বেতাম্বর জৈনরা বলেন, সর্বশেষ তীর্থঙ্কর মহাবীর বৈশালীর ক্ষত্রিয়কুণ্ডে রাজা সিদ্ধার্থ ও রানি ত্রিশীলার পুত্র রূপে জন্মগ্রহণ করেন এবং সেখানেই প্রতিপালিত হন। বৈশালী ছিল জৈন নির্গ্রন্থদের একটি অন্যতম প্রধান কেন্দ্র। কথিত আছে, মহাবীরের পরবর্তী জীবনের বিয়াল্লিশটি বর্ষা তিনি বৈশালীতে অতিবাহিত করেছিলেন।
ট্রায়োড
thumb|ট্রায়োড
right|thumb|একটি ভ্যাকুয়াম টিউব ট্রায়োডের বিভিন্ন অংশ ট্রায়োড (Triode) এমন এক প্রকারের ইলেকট্রনিক বিবর্ধক যার তিনটি ইলেকট্রোড থাকে। সাধারণতঃ ট্রায়োড বলতে ভ্যাকুয়াম টিউব ট্রায়োডকেই বোঝায়। ট্রায়োড হচ্ছে প্রথম ইলেকট্রনিক বিবর্ধক - ডায়োড নিয়ে পরীক্ষা-নিরীক্ষার সময়ে লি ডি ফরেষ্ট ১৯০৬ সালে ট্রায়োড আবিষ্কার করেন । ইংরেজি ট্রায়োড শব্দটি এসেছে গ্রীক শব্দ τρίοδος (tríodos) থেকে যার দুটি অংশ - tri- মানে তিন এবং hodós মানে পথ।
বহিঃসংযোগ
Elektronenröhre Valvola termoionica Elektronrör
প্যান আরব রং
প্যান আরব রং মোট চারটি রং নিয়ে গঠিত। এগুলো হল কালো, সাদা, সবুজ ও লাল। এই চারটি রঙের প্রত্যেকটি একেকটি নির্দিষ্ট আরব রাজবংশ বা যুগকে নির্দেশ করে। কালো মুহাম্মদ ও রাশিদুন খিলাফত কর্তৃক, সাদা উমাইয়া খিলাফত কর্তৃক, সবুজ ফাতেমীয় খিলাফত কর্তৃক এবং লাল হাশেমীদের কর্তৃক ব্যবহৃত পতাকার রং। ১৪ শতকের ইরাকি কবি সাফিউদ্দিন আল হিল্লির "সাদা আমাদের কাজ, কালো আমাদের যুদ্ধ, সবুজ আমাদের ভূমি ও লাল আমাদের তলোয়ার" পংতি থেকে এই চারটি রং গ্রহণের অনুপ্রেরণা লাভ করেছে।
সর্বপ্রথম ১৯১৬ সালে আরব বিদ্রোহের পতাকায় প্যান আরব রংগুলো সমন্বিত হয়। অনেক রাষ্ট্রের পতাকা আরব বিদ্রোহের পতাকাকে ভিত্তি করে গড়ে উঠেছে, যেমন জর্ডান, কুয়েত, ফিলিস্তিন, পশ্চিম সাহারা ও সংযুক্ত আরব আমিরাত এবং প্রাক্তন আরব ফেডারেশন। ১৯৫০ এর দশক থেকে প্যান আরব রঙের একটি অনুকরণ আরব স্বাধীনতা রং লক্ষ্য করা যায়। এতে লাল, সাদা ও কালো রঙের ব্যান্ড রয়েছে। সবুজকে এতে প্রাধান্য দেয়া হয়নি। এই রংগুলো ১৯৫২ সালের মিশরীয় বিপ্লবের আরব স্বাধীনতা পতাকা থেকে অনুপ্রাণিত। বর্তমানে এসব রং মিশর, ইরাক, সোমালিল্যান্ড, সুদান, সিরিয়া, ইয়েমেন ও প্রাক্তন বিপক্ষ রাষ্ট্র উত্তর ইয়েমেন ও দক্ষিণ ইয়েমেন এবং স্বল্পস্থায়ী ইউনাইটেড আরব রিপাবলিক ও ফেডারেশন অব আরব রিপাবলিকসের পতাকায় দেখা যায়।
বিসাহুলাল সিংহ
বিসাহুলাল সিংহ একজন ভারতীয় রাজনীতিবিদ। তিনি অনুপপুর থেকে মধ্যপ্রদেশ বিধানসভায় নির্বাচিত হয়েছিলেন। তিনি ভারতীয় জাতীয় কংগ্রেসের সদস্য হিসাবে মধ্যপ্রদেশ বিধানসভার নির্বাচিত সদস্য ছিলেন। ২০২০ সালের মধ্য প্রদেশের রাজনৈতিক সংকটের সময়, তিনি কংগ্রেসের সিনিয়র নেতা জ্যোতিরাদিত্য সিন্ধিয়াকে সমর্থন করেছিলেন এবং ২২ জন বিধায়কের একজন ছিলেন যারা পদত্যাগ করেছিলেন এবং পরে ভারতীয় জনতা পার্টিতে যোগ দিয়েছিলেন।
পরানপুর ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
গিদ্দেরবাহা
গিদ্দেরবাহা (Gidderbaha) ভারতের পাঞ্জাব রাজ্যের মুক্তসার জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গিদ্দেরবাহা শহরের জনসংখ্যা হল ৩৬,৫৯৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে গিদ্দেরবাহা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
চন্দ্রকান্ত গয়াল
থাম্ব|২০১২ সালে ৮০তম জন্মদিনে চন্দ্রকান্ত গয়াল
চন্দ্রকান্ত গয়াল জুন ২০২০ সালে মারা যান, ৮৮ বছর বয়সে
মাকি হরিকিটা
পত্রিকা এবং টিভি পৃষ্ঠাঙ্কন
ফটোবুকস এর জন্য মডেলিং ছাড়া, হরিকিটা বেশ কিছু পত্রিকা এবং টেলিভিশন বিজ্ঞাপন এ হাজির হয়েছেন। তিনি ফুজিফিল্মের (যেখানে তিনি জাপানি মূর্তি টোমোয় নাগাস এর পাশাপাশি উপস্থিত ছিলেন) এবং লোটের জন্য তার টেলিভিশন বিজ্ঞাপনের জন্য তিনি সকলের কাছে স্মরণীয় হয়ে থাকবেন। তিনি সানটোরি এবং এনটিটি ডোকোমোর জন্য স্ট্যাপল ইমেজ এন্ডোজার হিসেবে কাজ করেছেন। ২০০৮ সালে নিহন মনিটর হরিকিটাকে টিভি সিমসের বার্ষিক সর্বাধিক জনপ্রিয় ব্যক্তিত্বের সময় জাপানের শীর্ষ সমর্থকদের একজন হিসেবে স্বীকৃতি দেয়।
রেডিও এবং কণ্ঠ অভিনয়
হরিকিটা ছয় নারী ব্যক্তিত্বের মধ্যে অন্যতম হিসেবে "গার্লস লক!" অনুষ্ঠান এর উপস্থাপন করেছেন। অন্যদিকে তিনি রেডিও নেটওয়ার্ক টোকিও এফএম এ "স্কুল অফ লক" নামে একটি অনুষ্ঠান করতেন। তিনি যখন উপস্থাপক ছিলেন, তখন হরিকিটা তার শ্রোতাদের কাছে বই এর সুপারিশ দিয়েছিলেন এবং তাদের চিঠিতে লেখা প্রশ্নগুলি নিয়ে আলোচনার জন্য নির্বাচিত চিঠি প্রেরককে ডেকেছিলেন। তিনি প্রতি মাসের তৃতীয় বা চতুর্থ সপ্তাহ এ সন্ধ্যাবেলা দশ মিনিট এই অনুষ্ঠানটি করতেন। ২০০৯ সালে কর্মসূচী ত্যাগ না হওয়া পর্যন্ত তিনি এন্টারিকা টোদা, ইয়ু ইরাকি, চিকি কুরিয়ামা, নানা ইিকুরা এবং কি কিটানো এর সাথে অনুষ্ঠানটি ছেড়ে দিয়ে চলে যান।
হরিকিটা কণ্ঠ অভিনেত্রী হিসেবেও অভিনয় করেছিলেন, ''নবিতা এবং গ্রীন জায়ান্ট লেজেন্ড ২০০৮ এর একটি চরিত্রের জন্য এনিম ভয়েস অভিনেত্রী হিসেবে আত্মপ্রকাশ করেছিলেন। কণ্ঠ অভিনেত্রী হিসেবে তার অত্যন্ত বৈশিষ্ট্যযুক্ত চরিত্র হচ্ছে "প্রফেসর অধ্যাপক লেটন" যেখানে তিনি প্রধান চরিত্র লুকের কণ্ঠ প্রদান করেন।
২০০৯ সালের প্রথম দিকে, তিনি বেলজিয়ান থ্রিডি অ্যানিমেটেড চলচ্চিত্র নাট'স স্পেস অ্যাডভেঞ্চার থ্রিডি/ ফ্লাই মি টু দ্য মুন এর একটি চরিত্রের কণ্ঠ দিয়েছেন। তিনি যে চরিত্রে কণ্ঠ দিয়েছেন সে হচ্ছে বাহ্যিক স্থান আবিষ্কার করার নেশায় থাকা একটি যুবক।
১৫নং ওয়ার্ড, বরিশাল সিটি কর্পোরেশন
আয়তন
বরিশাল সিটি কর্পোরেশনের ১৫নং ওয়ার্ডের আয়তন ০.৪৭ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৫নং ওয়ার্ডের জনসংখ্যা ১১,১৯৬ জন। এর মধ্যে পুরুষ ৫,৭২৮ জন এবং মহিলা ৫,৪৬৮ জন। মোট পরিবার ২,৫৪৯টি।
প্রশাসনিক কাঠামো
বরিশাল সিটি কর্পোরেশনের আওতাধীন ১৫নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ১৫নং ওয়ার্ডের সাক্ষরতার হার ৮৩.৪%।
রেনেসাঁ মানবতাবাদ
রেনেসাঁ মানবতাবাদ হচ্ছে মধ্যযুগীয় সংকীর্ণ পণ্ডিতপনার বিরুদ্ধে একতার প্রতিক্রিয়ারুপ সাড়া। মানবতাবাদীরা চেয়েছেন নাগরিকত্ব যাতে গড়ে উঠে; এর ফলে বেসামরিক জীবনে তারা তাদের স্বাধীন মতের প্রতিফলন ঘটাতে পারবে, এবং অন্যদের প্ররোচিত করে মানবিক গুণসম্পন্ন ও নির্মল সিদ্ধান্ত নিতে পারবে। এইবিষয়টি  মানবতাপাঠের অন্তর্গত। যা আজ  মানবিকতা নামে পরিচিত, এখানে ব্যাকরণ, অলঙ্করাশাস্ত্র, ইতিহাস, কবিতা ও নীতিশাস্ত্র আলোচিত হয়।
এ আন্দোলন সম্পর্কে একজন বিশেষজ্ঞ বলেছেন "পূর্বের ইতালীয় মানবতাবাদীরা মধ্যযুগীয় ব্যাকরণিক ও অলংকার শাস্ত্রের ঐতিহ্যকে ব্যাখ্যা করেছে; যা শুধুমাত্র পুরাতন ট্রিভিয়াম হিসেবে নয় বরং এটি বিস্তৃত হয়েছে নতুন নামে (মানবতাবাদের পাঠ)। বিদ্যালয়, কলেজ গুলোতে এর বিষয়বস্তু, সুযোগ, পাঠ বৃদ্ধি পেয়েছে। মানবতাবাদের পাঠে যুক্তি অন্তর্ভুক্ত করা হয় নি, এখানে ঐতিহ্যবাহী ব্যকরণ শাস্ত্র, অলংকারশাস্র, ইতিহাস, গ্রিক ও নৈতিক দর্শন, কাব্য, অলংকারশাস্ত্র ও ব্যাকরণের পরবর্তী পাঠও অন্তর্ভুক্ত করা হয়েছে। যা খুবই গুরুত্বপূর্ণ।" মানবতাবাদ ছিল, সর্বব্যাপী থাকা সাংস্কৃতিক অবস্থা এবং এর কার্যক্রম শুধুমাত্র ক্ষুদ্র অভিজাত সম্প্রদায়ের মধ্যে সীমাবদ্ধ ছিল না; ধ্রুপদী প্রাচীনত্বের নৈতিক দর্শন, সাহিত্যিক পরম্পরা ও সংস্কৃতিতে এর পুনরুজ্জীবন ঘটেছিল। মানবতাবাদের গুরুত্বপূর্ণ কেন্দ্রগুলো ফ্লোরেন্স, নেপাল, রোম, ভেনিস, গিনোয়া, মানতুয়া, ফেরারা, ও আরবিনোতে অবস্থিত।
সুচনা
প্রাচীন পান্ডুলিপি যারা সংগ্রহ করেছেন তাদের মধ্যে অন্যতম হচ্ছেন পেট্রাচ, গিওভানি বোকাইকো, কোলুক্কিও সালুটাতি, এবং পোগিও ব্রাকিওলিনি। এই চারজনের মধ্যে পেট্রাচকে বলা হয় "মানবতাবাদের জনক"। কারণ তিনি গ্রীক এবং রোমান স্ক্রোলের জন্য নিজেকে উৎসর্গ করেছেন। বেশিরভাগই ক্যাথলিক চার্চের জন্য ও পবিত্র অধিকারের জন্য কাজ করছেন।
১৫ শতকের মধ্যভাগে ইতালিতে মানবতাবাদি শিক্ষার অনেক প্রসার ঘটে। উচ্চ শ্রেণীর মানুষরা এ মানবতাবাদি শিক্ষা গ্রহণ করেন। তারা অতিরিক্ত সংযোজন হিসেবে গ্রহণ করেছেন বিশেষজ্ঞ পাঠও। ক্যাথলিক চার্চের মধ্যে গুরুত্বপূর্ণ পাঠাগারের জন্য এ মানবতাবাদি শিক্ষার উন্মেষ ঘটে। গ্রিক প্রবাদ থেকে ধর্মান্তরিত ক্যাথলিক চার্চের কার্ডিনাল ব্যাসিলোস বেসারিওন যাকে পোপ, হিসেবে বিবেচনা করা হত; তিনি তৎকালীন প্রখ্যাত বিশেষজ্ঞ হিসেবে পরিচিত ছিলেন। ১৫ এবং ১৬ শতকে অনেক মানবতাবাদী পোপের উথ্থান ঘটেছিল। তাদের মধ্যে একজন এইনিয়াস সিলভিয়াস পিকোলমিনি (পোপ পিয়াস দ্বিতীয়) ছিলেন প্রখ্যাত গ্রন্থাকার এবং একটি বই লিখেছিলেন যার নাম The Education of Boys (ছেলেদের জন্য শিক্ষা) এই বিষয়গুলো মানবতাবাদী আন্দোলনের সুচনা করেছিল এবং যারা এর চর্চা করত; তাদের বলা হত মানবতাবাদী।
ক্রুসেডারদের কন্টান্টিপোলের লুণ্ঠন ও ১৪৫৩ তে বাইজেন্টাইন সাম্রাজ্যের পতনের পর বাইজেন্টাইন বিশেষজ্ঞদের গ্রিসে স্থানান্তরের ফলে প্রাচীন গ্রিক ও রোমান সাহিত্য আরো উন্নত হয়ে উঠে; সেখানে লাগে বিজ্ঞানের ছোঁয়া। এখানে অন্তর্ভুক্ত ছিল গেমিস্টুস প্লেথো, জর্জ অব ট্রেবিজন্ড, থিওডোরস গাজা এবং জন আরগিরোপুলোস।
ইনকুনাবল যুগের (১৫০১ এ পুর্বে বই যদি প্রিন্ট করা হত) পরে বৃহত্তর পরিসরে প্রিন্ট মিডিয়ার সাথে সাথে ইটালীয় মানবতাবাদ উত্তরদিক থেকে ছড়িয়ে গিয়েছে ফ্রান্স, জার্মানি, নিম্ন দেশগুলো এবং ইংল্যান্ডেও। এর ফলে উন্মেষ ঘটে প্রোটোস্ট্যান্ট রিফর্মেশনের (রাজনীতি থেকে ধর্ম পৃথকীকরণ)। ফ্রান্সে, প্রাক মানবতাবাদী গুইলিয়াম বুডে (১৪৬৭-১৫৪০)ভাষাতত্ব প্রক্রিয়া প্রয়োগ করে প্রাচীন মুদ্রা ও বৈধ ইতিহাসের উপর গবেষণা করে বিস্তৃতভাবে জাস্টিনিয়ান কোডের উপর ভাষ্য দিয়েছেন। বুডে সম্পূর্ণভাবে অভিজাত স্বৈরতন্ত্রের প্রবক্তা ছিলেন, তিনি নাগরিক জীবনে সক্রিয় ছিলেন। ফ্রানকোইস প্রথম এর কুটনীতিক হিসেবে দায়িত্ব পালন করেছেন ও কলেজ দি ফ্রান্স এর প্রতিষ্ঠাতাকালীন সময়ে সাহায্য করেছেন। পাশাপাশি, ফ্রানকোইস প্রথম এর বোন মারগুয়েরিট ডি নাভারি একজন কবি, ঔপন্যাসিক ও ধর্মীয় অতীন্দ্রিয়বাদী ছিলেন। তিনি তার চারপাশের অনেক স্বদেশীয় লেখক যেমনঃ ক্লিমেন্ট ম্যারোট, পিয়েরে ডি রোনসার্ড, ও ফ্রাংকোইস রেবেলের  কবিতা সংগ্রহ করেছেন।
রেনেসাঁর সময় প্যাগানিজম এবং খ্রিষ্টানত্ব
অনেক মানবতাবাদী পাদ্রী ছিলেন। বিশেষ করে পোপ পায়াস দ্বিতীয়, সিক্সটাস ৪র্থ ও লিও এক্স উল্লেখযোগ্য এবং তারা গীর্জার জ্যেষ্ঠদের দ্বারা পৃষ্ঠপোষকতা পেতেন। খ্রিস্ট ধর্মীয় পুনর্গঠনের পূর্বে ও পরে অধিক সংখ্যক মানবতাবাদী বাইবেল ও পুর্বের খ্রিষ্ঠান ধর্মগ্রন্থের অনুবাদের চেষ্টা করেছেন; যার দ্বারা ডেসিডেরিয়াস, জ্যাকুয়াস লিফেভ্রে, উইলিয়াম গ্রোকিন, সুইডিশ বিশপ মাগনুস গভীরভাবে প্রভাবিত হয়েছিলেন।
ক্যাম্ব্রিজ ডিকশনারী অব ফিলোসফি প্রাচীন লেখা থেকে যৌক্তিকতাবাদকে ব্যাখ্যা করায় তার গুরুত্বপূর্ণ প্রভাব পরে মানবতাবাদী বিশেষজ্ঞদের উপর:
"এখানে কেওই মানবমনের উপর প্রভাব বিস্তার করা অতীন্দ্রিয় শক্তির উপর শ্রদ্ধা ও আনুগত্য দেখায় না। সকল আকর্ষণের কেন্দ্রবিন্দু এখানে মানবতা, যা স্বতন্ত্র্যভাবে সক্ষমতা, মেধা, দুশ্চিন্তা, সমস্যা, সম্ভাবনার আধার। এটা বলা হত যে, মধ্যযুগীয় বিশেষজ্ঞরা প্রকৃত জ্ঞানী ছিলেন না, তারা হাটু গেড়ে বসে থাকতেন। কিন্তু নব গবেষণা থেকে দেখা গিয়েছে যে, তারা দাঁড়ানোর সাহস করেছিলেন এবং প্রকৃত খ্যাতিতে উত্থিত হয়েছিলেন।"
ধ্রুপদী দর্শন ও বিজ্ঞানের পুনঃআবিষ্কারের ফলে, ঐতিহ্যগত ধর্মীয় বিশ্বাস পরিবর্তনেও লেগেছিল অবশ্যম্ভাবী হাওয়া। ১৪১৭ তে উদাহরণস্বরুপ পগিও ব্রাকিওলনি আবিষ্কার করেন লুক্রিটিয়াসের পাণ্ডুলিপি ডি রিরাম নাটুরা যা শতবছর ধরে চোখের আড়ালে ছিল। এখানে এপিকিউরান মতবাদের ব্যাখ্যা ছিল, যদিও সেসময় রেনেসাঁর বিশেষজ্ঞরা লুক্রিটিয়াসের এবিষয়ের বিশেষজ্ঞরা আলোকপাত করেন নি, তারা সীমাবদ্ধ থেকেছিল লুক্রিটিয়াসের ব্যাকরণ ও অলঙ্কার শাস্ত্রের উপর। লরেঞ্জো ভাল্লা এপিকিরেনিজমের বিপক্ষে মতবাদ দিয়েছিলেন। ভাল্লার এই বিপক্ষবাদ অথবা অভিযোজন এরাসমাসের দ্য এপিকিউরিয়ানে অন্তর্ভুক্ত হয়। প্রিন্স অব হিউম্যানিটিজে বলা হয়;
"যদি মানুষ আনন্দের সাথে বাচঁতে চায়; তবে তারা প্রকৃত এপকিউরিয়ান, তবে কেও ধার্মিক ও স্রষ্টার প্রতি আনুগত্য প্রকাশ না করতে পারলে, তারা প্রকৃত এপিকিউরিয়ান হতেই পারে না এবং এই নামটি যদি আমাদের বিরক্ত করে; তবে কিছুই করার নেই কারণ খ্রিষ্ঠান ধর্মের শ্রদ্ধেয় প্রতিষ্ঠাতা যীশু নিজেই এপিকিউরিয়ান ছিলেন। গ্রিক ভাষায় এপিকিউরিয়ানের অর্থ সাহায্যকারী। যখন প্রকৃতির সকল নিয়ম পাপে ভর্তি ছিল, যখন মুসার নিয়ম নিরাময় করার বদলে উদ্দীপ্ত করছিল; যখন শয়তান বিশ্বকে প্রতিবন্ধকতা ছাড়াই শাসন করছিল, মানবতার বিনাস সাধন করছিল, সে সময় যীশু একাই ছিলেন। যারা বোকার মত মনে করে, যীশু অনেক বেশি দুঃখপ্রাপ্ত ব্যক্তি ছিলেন এবং আমাদের অন্ধকার পূর্ণ জীবনের দিকে তিনি আহ্বান করেছেন। তার সম্পূর্ণ ভুল। পক্ষান্তরে, যীশু আমাদের সবচেয়ে আনন্দপূর্ণ জীবনের সন্ধান দিয়েছেন এবং তাই প্রকৃত সুখ।"
এই প্যারার ব্যাখ্যাকে মানবতাবাদীরা দেখেছে প্যাগান ধ্রুপদী কাজের ন্যায়, দেখা যাচ্ছে, এপিকিউরাসের দর্শন খ্রিষ্ঠানত্বের ব্যাখ্যার সাথে সামঞ্জস্যপূর্ণ।
মারসিলো ফিচিনোর (প্লেটোর কাজের উপর ল্যাটিন ভাষায় তার অনুবাদ ১৯ শতকে ব্যবহৃত হত) নব্য রেনেসীয় প্লেটোতাত্ত্বিক; পুর্বের গীর্জার ফাদার ল্যাক্টান্টিয়াস ও সেইন্ট অগাস্টিনের পরামর্শ অনুসারে প্লেটোতত্ত্বকে খ্রিষ্ঠানত্বের সাথে একতাবদ্ধ করতে চেয়েছিলেন। একই আদর্শে বলীয়ান হয়ে পিকো ডেলা মিরানডোলা (তিনি মানবতাবাদী ছিলেন না, বরং এরিষ্টটলীয় ছিলেন, যিনি প্যারিসে শিক্ষাপ্রাপ্ত হয়েছিলেন) সকল ধর্মের মধ্যে মেলবন্ধন ঘটাতে চেয়েছিলেন। কিন্তু তার কাজ গীর্জা দ্বারা বাধাপ্রাপ্ত হয়েছিল।
ইতিহাসবেত্তা স্টিভেন ক্রেরিস বিস্তৃত ভাবনার বহিঃপ্রকাশ ঘটিয়েছেন (১৯ শতকের সুইস ইতিহাসবেত্তা জ্যাকব বুরকচ্যাট থেকে উদ্ভূত), তিনি লিখেছেন: "১৪ শতক থেকে সতের শতক পর্যন্ত প্রত্যেকের কাজের স্বাধীনতা ছিল। উত্তর ইতালী পুর্বের নানা বৈচিত্র্যময় প্রথার সংস্পর্শে এসেছিল। ফলে ধীরে ধীরে তাদের রুচি ও পোশাকে সে অভিব্যক্তি প্রকাশ পায়। দান্তের লেখায় ও বিশেষত পেট্রাচের মতবাদে মাচিয়াভেলি বুদ্ধিবৃত্তিক স্বাধীনতা ও স্বতন্ত্র অভিব্যক্তি প্রকাশের স্বাধীনতার উপর জোর দিয়েছেন। মন্টাইজিনের প্রবন্ধে প্রত্যেকের স্বতন্ত্র জীবনের দৃষ্টিকোণ সাহিত্য ও দর্শনের ইতিহাসে সম্ভবত সবচেয়ে বেশি প্রাধান্য ও নির্মলতা লাভ করেছে।" রেনেসাঁ মানবাধিকারের দুইটা উল্লেখযোগ্য প্রবণতা হলো রেনেসাঁ নব প্লেটোতত্ত্ব এবং হার্মাটিসিজম, প্রখ্যাত ব্যক্তিত্ব নিকোলাস অব কুইয়েস, জিওদার্নো ব্রুনো, কর্নেলিয়াস এগ্রিপ্পা, ক্যাম্পেনাল্লা ও পিকো ডেল্লা মিরান্ডোলার মত মানুষদের দ্বারা তা ঋগ্ধ। এই দুইটি বিষয়ের মধ্যে হার্মাটিসিজমের পশ্চিমা ভাবনায় বেশ ভালো প্রভাব পড়েছিল। যা পশ্চিমা ভাবনায় তীব্রভাবে ছড়িয়ে পরে পশ্চিমা এসোটেরিচিজমের ধর্মতত্ত্ব ও নয়া যুগের ভাবনার মত আন্দোলনের সূচনা করেছিল। ফ্রাঙ্কোইস ইয়েটসের বিতর্কিত হলেও "ইয়েট থেইসিসের" সাথে রেনেসাঁর গুঢ় তত্ত্ব এমনভাবে সংযুক্ত হয়েছিল, যা বিজ্ঞানের ক্রমবিকাশের জন্য প্রয়োজনীয়।
১৬ শতকের সময় যদিও মানবতাবাদীরা তাদের বৃত্তি ব্যবহার করে গীর্জাকেই সেবা দিচ্ছিল, এবং ধর্মীয় পরিবেশে প্রটোস্ট্যান্ট রিফর্মেশনের উদ্ভব হয়, ঠিক এর প্রতিক্রিয়ায় এর বিপরীত কাউন্টার রিফর্মেশনের উদ্ভব হয়, যা খুব সতর্কতার সাথে ক্যাথলিক ধর্মতত্ত্বকে নীরবে প্রটোস্ট্যান্ট সম্প্রদায়ের ন্যায় প্রচেষ্টার মাধ্যমে পরিবর্তন করতে চেয়েছিল। যাইহোক, ফিলিপ মেলানছিটন, উলরিচ জিওয়াংলি, জন ক্যালভিন ও উইলিয়াম টিয়ানডেলের মত মানবতাবাদীরা পুনর্জাগরণে অংশগ্রহণ করেন ও এর প্রধানের দায়িত্ব কাধেঁ তুলে নেন।
কাউন্সিল অব ট্রেন্ট (১৫৪৫-১৫৬৩) কাউন্টার রিফর্মেশন প্রত্যবর্তন করে, বিশেষায়িত দর্শনের উপর ভিত্তি করে গড়ে উঠা ক্যাথলিক ধর্মতত্ত্ব কঠোরভাবে চাপিয়ে দেয়। কিছু মানবতাবাদী, এমনকি এরাসমাসের মত মধ্যপন্থী ক্যাথলিক, গীর্জার সমালোচনার জন্য ধর্মদ্রোহী ঘোষিত হবার ঝুঁকিতে ছিল।
রেনেসাঁর ইতিহাসবেত্তা স্যার জন হালে আধুনিক মানবতাবাদ ও রেনেসাঁর মানবতাবাদ যেন একত্রিত না করা হয়; সে বিষয়ে সতর্ক করেনঃ "রেনেসাঁর মানবতাবাদকে যে কোনোভাবে যৌক্তিকতাবাদীয় (নিধার্মিকতা) মানবতাবাদ থেকে স্বাধীন রাখতে হবে.....অন্যথায় রেনেসাঁর মানবতাবাদের ভুল অর্থ বের হবে.... যদি আধুনিক মানকবতাবাদ কে রেনেসাঁর মানবতাবাদের সাথে মিলিয়ে রেনেসাঁকে নাস্তিকতার সাথে তুলনা করা হয়, তাহলে খ্রিষ্ঠানত্ত্বের শিক্ষার্থীরা ধৈর্যশীলভাবে এটা দেখাতে সক্ষম হবে, তৎকালীন জ্ঞান ছিল, প্রাচীন স্রষ্টার দ্বারা অনুপ্রাণিত জ্ঞান; আর মানবতাবাদও তার বিপক্ষে ছিল না"
প্রকাশ রাজ
প্রকাশ রাজ (ಪ್ರಕಾಶ್ ರೈ; জন্মঃ ২৬ মার্চ ১৯৬৫) একজন ভারতীয় চলচ্চিত্রাভিনেতা, প্রযোজক, পরিচালক এবং টেলিভিশন উপস্থাপক যিনি দক্ষিণ ভারতীয় চলচ্চিত্র ইন্ডাস্ট্রি এবং বলিউডের কিছু চলচ্চিত্রে অভিনয়ের জন্য সুপরিচিত। শুরুর দিকে তিনি যখন বেঙ্গালুরুর কালাক্ষেত্রাতে জয়েন করেন তখন একমাসে ৩০০ পিঠাপিঠি মঞ্চ প্রদর্শনীতে অংশ নেন এবং তার অর্জনের খাতায় ২০০০ পথ প্রদর্শনীতে অংশ নেওয়ার ইতিহাস আছে।
ব্যক্তিজীবন
কর্ণাটকের বেঙ্গালুরুতে ১৯৬৫ সালের ২৬ মার্চ কন্নড়ভাষী মধ্যবিত্ত পরিবারে প্রকাশ জন্মগ্রহণ করেন। তার পিতা টুলুভাষী মঞ্জুনাথ রেই এবং মা কন্নড়ের স্বর্ণলতা। তারা ভাই প্রসাদ রাজও একজন অভিনেতা      । রাজ সেন্ট জোসেফ হাই স্কুল থেকে বিদ্যালয়ের পড়া শেষ করে সেন্ট জোসেফ কলেজ অভ কমার্সে ভর্তি হন।
প্রকাশ রাজ তামিল চলচ্চিত্র পরিচালক কে বালাচান্দরের পরামর্শে তার নাম পরিবর্তন করে প্রকাশ রাজ রাখেন। তার নিজ রাজ্যে তিনি এখনও প্রকাশ রেই নামেই পরিচিত।
প্রকাশ অভিনেত্রী ললিতা কুমারীকে ১৯৯৪ সালে বিয়ে করেন। তাদের দুই মেয়ে মেঘনা ও পূজা এবং এক ছেলে সিধু। ২০০৯ সালে তাদের বিচ্ছেদ হয়ে যায়।
হেট স্টোরি ৪
হেট স্টোরি ৪ হিন্দি ভাষার একটি থ্রিলার চলচ্চিত্র, যেটি রচনা করেছেন সামীরা আরোরা এবং পরিচালনা করেছেন বিশাল পান্ডে। এটি হেট স্টোরি ধারাবাহিকের ৪র্থ কিস্তি।
প্রকাশ রাজ
ব্যক্তিজীবন
২০১০ সালের ২৪ আগস্ট তিনি কোরিওগ্রাফার পনি বর্মাকে বিয়ে করেন।
হেট স্টোরি ৪
এই চলচ্চিত্রের প্রধান চরিত্রসমূহে উর্বশী রাউটেলা, ভিভান ভাটেনা, করণ ওয়াহি এবং ইহানা ধিলোন অভিনয় করেছেন।
প্রকাশ রাজ
জনসেবা
প্রকাশ রাজ তেলেঙ্গানা রাজ্যের মাহবুবনগর জেলার কনড়ারেড্ডিপাল্লে গ্রামের দেখভালের দ্বায়িত্ব নিয়েছেন।
বিতর্ক
প্রকাশ রাজ একাধিক বিতর্কে জড়িয়ে পড়েন। অতীতে তিনি ছয়বার তেলুগু চলচ্চিত্র শিল্প থেকে নিষিদ্ধ হন। তেলুগু ফিল্ম ইন্ডাস্ট্রিতে কোন অভিনেতাকে নিষিদ্ধ করার ঘটনা এই প্রথম।
হেট স্টোরি ৪
এই চলচ্চিত্রের শুটিং ২০১৭ সালের জুন মাসে শুরু হয় এবং ২০১৭ সালের সেপ্টেম্বর মাসে যুক্তরাজ্যের লন্ডনে প্রধান চিত্রায়ন সম্পন্ন হয়। এই চলচ্চিত্রটি ২০১৮ সালের ৯ই মার্চ বিশ্বব্যাপী মুক্তি পাবে।
প্রকাশ রাজ
বিতর্ক
প্রকাশ রাজ বলেন, "যারা আমার সাথে কাজ করছেন তারা যদি বলেন আমি লুকোচুরি করে তবে তারা কেন একাধিকবার আমার সাথে কাজ করেছেন? আমি কেন মহেশের দশটির ছবির নয়টিতে অভিনয় করেছি। কেন আপনারা আমাকে আমার অবদান দিয়ে বিচার করছেন না? আমি কীভাবে মেনে নেবো এটা গুরুত্বপূর্ণ না। আমি পা সরাতে পারি, কিন্তু শীত নিদ্রা দেবো না। অনেক স্থান ছিলো যেখানে আমি শুধুমাত্র রাত ১২টায় পৌঁছতে পারি। আমি নিয়মের দ্বারা পরিচালিত হতে পারিনা।"
হেট স্টোরি ৪
সারাংশ
গল্পটি তাশা নামে একটি মেয়ের যে একজন মডেল হতে চায়। তিনি রাজীর খুরানা নামের একটি ছবিগ্রাহকের জন্য কাজ করেন। তার সাথে তার এবং তাঁর ভাই আরিয়ান খুরানা-র সম্পর্ক আছে। রাজেশ তাকে বিয়ে করতে চায় কিন্তু আরিয়ানও তাকে চায় যদিও সে মায়া-র সাথে সম্পর্কে জড়িত। এখা থেকেই এই ভাইদের মধ্যে একটি যুদ্ধ শুরু হয়। এইভাবেই হেট স্টোরি ৪ শুরু হয়।
প্রকাশ রাজ
বিতর্ক
তেলুগু ফিল্ম ইন্ডাস্ট্রিতে এই ঘটনার প্রেক্ষাপট নিয়ে একাধিক মত প্রচলিত আছে। অনেকের মতে এটা একটি ষড়যন্ত্র এবং এর পিছে কিছু বড় মাপের নায়ক এবং প্রযোজকের হাত রয়েছে। সমস্যার সূচনা হয় পবন কল্যাণের জলসা, এনটিআর জুনিয়রের কান্ত্রি এবং আল্লু অর্জুন অভিনীত পরাগু শ্যুটিংয়ের সময়ে   ।
অনগোলে গীথা চলচ্চিত্রে নগ্ন হয়ে নিজেকে প্রকাশ করায় আবার বিতর্কের ঝড় ওঠে। সেন্সর বোর্ডের কাছ থেকে চলচ্চিত্রটি 'এ সার্টিফিকেট' পায়। প্রকাশ বলেন, "আমি সেনসেশান তৈরীর জন্য পোশাক খুলিনি। এই দৃশ্যের তারকার হওয়ার কোন পরিকল্পনা আমার ছিলো না। পান্ডুলিপির দাবী ছিলো, আমি পান্ডুলিপি অনুসরণ করেছি। পরিচালক ভাস্কর আমাকে বলেছিলো চলচ্চিত্রের জন্য এটা খুবই গুরুত্বপূর্ণ দৃশ্য এবং আমি শুধু তার নির্দেশনা অনুসরণ করেছি।"
হেট স্টোরি ৪
সাউন্ডট্রেক
২০১৮ সালের ৩১শে জানুয়ারি, "আশিক বানায়া আপনে" প্রকাশ করা হয়েছে।
আওধের নবাব
আওধের নবাব উপাধিটি ১৮শ ও ১৯শ শতাব্দীতে ভারতের আওধ রাজ্যের শাসকের ক্ষেত্রে ব্যবহৃত হত। আওধের নবাবরা পারস্যের নিশাপুরের রাজবংশের সাথে সম্পর্কিত ছিলেন। ১৭২৪ সালে নবাব সাদাত আলি খান আওধ রাজ্য প্রতিষ্ঠা করেন। তিনি সৈয়দ বংশের ছিলেন।
আওধ রাজ্যের প্রতিষ্ঠা
মুঘল ক্ষমতা হ্রাস এবং সম্রাটের নিয়ন্ত্রণ কমার ফলে বিভিন্ন রাজ্য অনেকাংশ স্বাধীন হয়ে পড়ে। আওধ রাজ্য এসময় শক্তিশালী হয় এবং অনেক স্বাধীনতা লাভ করে। ফৈজাবাদ ছিল আওধের রাজধানী।
শাসকগণ
বংশের প্রতিষ্ঠাতা সাদত আলি খানের আসল নাম ছিল মহম্মদ আমিন। তিনি জাতির পরিচয়ে পারসিক। আদি নিবাস খোরাসানের নৈশাপুর।
গোনিয়ানা
গোনিয়ানা (Goniana) ভারতের পাঞ্জাব রাজ্যের বাথিন্দা জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে গোনিয়ানা শহরের জনসংখ্যা হল ১২,৮১২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে গোনিয়ানা এর সাক্ষরতার হার বেশি।
চার্লস জোন্স
চার্লস আর্নেস্ট লিওয়েলিন জোন্স (Charles Jones; জন্ম: ৩ নভেম্বর, ১৯০২ - মৃত্যু: ১০ ডিসেম্বর, ১৯৫৯) ডেমেরারার জর্জটাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩৫ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিং করতেন চার্লস জোন্স।
প্রথম-শ্রেণীর ক্রিকেট
১৯২৫-২৬ মৌসুম থেকে ১৯৩৮-৩৯ মৌসুম পর্যন্ত চার্লস জোন্সের প্রথম-শ্রেণীর খেলোয়াড়ী জীবন চলমান ছিল।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন চার্লস জোন্স। ২১ ফেব্রুয়ারি, ১৯৩০ তারিখে জর্জটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ ফেব্রুয়ারি, ১৯৩৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯৩০ সালে মেরিলেবোন ক্রিকেট ক্লাব (এমসিসি) এফ.এস.জি. ক্যালথর্পের অধিনায়কত্বে ক্যারিবীয় দ্বীপপুঞ্জ গমন করে। ফেব্রুয়ারি মাসে তিনটি খেলায় অংশ নেন। ব্রিটিশ গায়ানার পক্ষে দুইটি ও টেস্ট অভিষক খেলা এর অন্তর্ভুক্ত ছিল।
চার টেস্ট নিয়ে গড়া সিরিজের তৃতীয় টেস্ট খেলার জন্যে তাকে ওয়েস্ট ইন্ডিজ দলে অন্তর্ভুক্ত করা হয়। জর্জটাউনের গয়ানায় অনুষ্ঠিত ঐ টেস্টে ওয়েস্ট ইন্ডিজ দলে আয়োজক দ্বীপ থেকে খেলোয়াড়দের ব্যয়ভার কমানোর উদ্দেশ্যে স্বল্পসংখ্যক খেলোয়াড়কে দলে নেয়া হতো। ইংল্যান্ডের বিপক্ষে দলের ঐতিহাসিক জয়ে চার্লস জোন্স খুবই কম ভূমিকা রাখেন। ব্যাট হাতে নিয়ে তিনি মাত্র ৬ ও ২ রান তুলতে সক্ষম হন। দুইটি ক্যাচ তালুবন্দী করলেও বল হাতে কোন উইকেটের সন্ধান পাননি।
পরবর্তী পাঁচ বছরে কেবলমাত্র মাঝে-মধ্যেই তাকে খেলার জগতে দেখা যেতো। তবে, ঐ সময়ে ব্যাট হাতে তিনি কিছু কার্যকরী ইনিংস খেলেছিলেন। ইংল্যান্ডের বিপক্ষে নিজের বাকী তিন টেস্টে অংশ নেন। ১৯৩৫ সালে আর.ই.এস. ওয়াটের নেতৃত্বে ইংরেজ দল ওয়েস্ট ইন্ডিজ গমন করে। ত্রিনিদাদের পোর্ট অব স্পেনে সিরিজের দ্বিতীয় টেস্টে খেলেন। এ পর্যায়ে সি.এম. ক্রিস্টিয়ানি’র সাথে ব্যাটিং উদ্বোধনে নামেন। উভয় ইনিংসেই ১৯ রান করে তুলেছিলেন। পরবর্তীতে এ সংগ্রহগুলোই তার ব্যক্তিগত সর্বোচ্চ রানে পরিণত হয়। কিন্তু, কোন উইকেট লাভে সক্ষমতা দেখাতে পারেননি চার্লস জোন্স। খেলাগুলোয় কোন সফলতার স্বাক্ষর রাখতে পারেননি। এছাড়াও, ঘরোয়া পর্যায়ের ক্রিকেটেও ব্রিটিশ গায়ানার পক্ষে তার খেলা আশানুরূপ ছিল না।
অবসর
সবগুলো প্রথম-শ্রেণীর খেলায় অংশ নিয়ে ৪৪.১২ গড়ে ২৪ উইকেট পান ও ২১.৮৩ গড়ে ৯১৭ রান তুলেন। জানুয়ারি, ১৯৩৯ তারিখে খেলোয়াড়ী জীবন থেকে অবসর গ্রহণকালে তিনি সর্বোচ্চ অপরাজিত ৮৯ রান তুলেছিলেন। নিজেদের মাঠে বার্বাডোসের বিপক্ষে জয়লাভে প্রভূতঃ ভূমিকা রাখেন।
১০ ডিসেম্বর, ১৯৫৯ তারিখে ৫৭ বছর বয়সে ব্রিটিশ গায়ানায় চার্লস জোন্সের দেহাবসান ঘটে। দেহাবসানের পর উইজডেনে তার স্মরণে কোন শোকসংবাদ প্রকাশ করা হয়নি।
দ্বান্দ্বিক ও ঐতিহাসিক বস্তুবাদ
থাম্ব|জোসেফ স্টালিন (একটি কোড নাম যার অর্থ "ইস্পাতের মানুষ") রাশিয়ান সাম্রাজ্যের ট্রান্সককেশীয় অংশ, জর্জিয়ার গোরিতে 1878 সালে ইওসিফ (জোসেফ) ভিসারিওনোভিচ ঝুগাশভিলির জন্ম হয়েছিল। দ্বান্দ্বিক ও ঐতিহাসিক বস্তুবাদ (О диалектическом и историческом материализме), হচ্ছে জে. ভি. স্তালিন কর্তৃক রচিত সোভিয়েত ইউনিয়নের কমিউনিস্ট পার্টি এবং মার্কসবাদ-লেনিনবাদ ও স্তালিনবাদের মতাদর্শিক কেন্দ্রীয় গ্রন্থ।
পুস্তিকাটি ১৯৩৮ সালে প্রথম প্রকাশিত হয় এবং সেটি লেনিনের দার্শনিক রচনাবলী ও তৎকালীন "সোভিয়েত ইউনিয়নের বলশেভিক কমিউনিস্ট পার্টির সংক্ষিপ্ত ইতিহাসকে" গভীরভাবে উপস্থাপন করে। পরে এটি সোভিয়েত ইউনিয়নের রাষ্ট্রীয় মতবাদ হিসেবে গৃহীত হয়। পুস্তিকাটির শিরোনাম দ্বান্দ্বিক বস্তুবাদ ও ঐতিহাসিক বস্তুবাদকে উল্লেখ করে।
বইটির সারমর্ম
দ্বন্দ্বমূলক বস্তুবাদ ও ঐতিহাসিক বস্তুবাদ ... লেনিন এবং মাউও এর অবদান..
আরএনএ পলিমারেজ ৫
আরএনএ পলিমারেজ ৫ হলো উদ্ভিদ বিশেষে নিউক্লিয়াসে প্রাপ্ত একটি মাল্টি সাবইউনিট আরএনএ পলিমারেজ এনজাইম। এটি আরএনএ পলিমারেজ ৪-এর সাথে সংযুক্তাবস্থায় ক্ষুদ্র ব্যতিচারী আরএনএ (এসআইআরএনএ) এর স্বাভাবিক কার্যাবলি ও জৈব সংশ্লেষণে প্রয়োজনীয়। পলিমারেজ ৫ এসআইআরএনএ নির্দেশিত ডিএনএ মিথাইলেশন পথের সাথে সম্পৃক্ত, যা হেটারোক্রোমাটিক নিশ্চুপীকরণের দিকে ধাবিত করে।
আরএনএ পলিমারেজ ৫ হলো ১২টি সাবইউনিটের সমন্বয়ে গঠিত প্রোটিন, যা আরএনএ পলিমারেজ ২-এর সাবইউনিটগুলোর প্যারালগ। দুইটি বৃহৎ সাবইউনিট (অনুঘটকীয় স্থান) হলো ইউকেরিওট ও ব্যাকটেরিয়াল পলিমারেজের সাযুজ্যতার সংরক্ষিত এলাকা।
মি পে
মি-পে একটি এন এফ সি ও UPI ভিত্তিক পেমেন্ট সিস্টেম। চিনে প্রথম মি-পে ইউনিয়ন পে সাথে অংশীদারত্বে শুরু হয়।
২০১৯ সালের ডিসেম্বর মাসে আইসি আইসি আই ব্যাংকের সাথে এই সেবা শুরু করে। এই সেবা শুধুমাত্র ভারত অর চিনে উপলব্ধ আছে।
মান্দা ইউনিয়ন
মান্দা ইউনিয়ন বাংলাদেশের রাজশাহী বিভাগের নওগাঁ জেলার মান্দা উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষার হার :
জনপ্রতিনিধি
বর্তমান চেয়ারম্যান-
জাভিয়ের চাভালেরিন
জাভিয়ের চাভালেরিন (জন্ম ৭ মার্চ, ১৯৯১) ফ্রান্সের একজন পেশাদার ফুটবলার যিনি রেড স্টারের পক্ষে একজন ডিফেন্সিভ মিডফিল্ডার হিসেবে খেলেন।
ক্যারিয়ার
২০১৫ এর জুলাই এ চাভালেরিন নতুন দল রেড স্টারে যোগদান করেন।
মঙ্গলকোট বিধানসভা কেন্দ্র
মঙ্গলকোট (বিধানসভা কেন্দ্র) ভারতের পশ্চিমবঙ্গ রাজ্যের পূর্ব বর্ধমান জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৭২ নং মঙ্গলকোট বিধানসভা কেন্দ্রটি মঙ্গলকোট সমষ্টি উন্নয়ন ব্লক এবং সরগ্রাম, গীধগ্রাম এবং আলমপুর গ্রাম পঞ্চায়েত গুলি কাটোয়া-১ সমষ্টি উন্নয়ন ব্লক গুলির অন্তর্গত।
মঙ্গলকোট বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।
১৯৭৭-২০০৬
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর সাধনা মল্লিক মঙ্গলকোট কেন্দ্র থেকে জয়ী হন, ২০০৬ সালে তৃণমূল কংগ্রেসের আব্দুল বেহেস্ত শেখকে পরাজিত করেন, ২০০১ সালে তৃণমূল কংগ্রেসের চন্দ্রনাথ মুখার্জীকে এবং ১৯৯৬ সালে কংগ্রেসের আব্বাস নুরুল মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সমর বৌরা ১৯৯১ সালে কংগ্রেসের হৃদয় কৃশান সারকে পরাজিত করেন। সিপিআই (এম) এর নিখিলানন্দ সার ১৯৮৭ সালে কংগ্রেসের জগদীশ দত্তকে, ১৯৮২ সালে কংগ্রেসের শেখ বোরশেদ এবং ১৯৭৭ সালে কংগ্রেসের মদন চৌধুরীকে পরাজিত করেন।
১৯৫১-১৯৭২
১৯৭২ সালে কংগ্রেসের জ্যোতির্ময় মজুমদার জয়ী হন। সিপিআই (এম) এর নিখিলানন্দ সার ১৯৭১ এবং ১৯৬৯ সালে জয়ী হন। ১৯৬৭ সালে কংগ্রেসের এন. সাত্তার জয়ী হন। সিপিআইয়ের নারায়ণ দাস ১৯৬২ সালে জয়ী হন। ১৯৫৭ সালে মঙ্গলকোট কেন্দ্রে আসন ছিল না। স্বাধীন ভারতের প্রথম নির্বাচন ১৯৫১ সালে, কংগ্রেসের ভক্ত চন্দ্র রায় মঙ্গলকোট কেন্দ্র থেকে জয়ী হন।
লেনোভো
লেনোভো গ্রুপ লিমিটেড একটি চীনা বহুজাতিক প্রযুক্তি প্রতিষ্ঠান। এর সদর দপ্তর বেইজিং এবং নর্থ ক্যারোলাইনায়। এটি পার্সোনাল কম্পিউটার, ট্যাবলেট কম্পিউটার, স্মার্টফোন, ওয়ার্কস্টেশন, সার্ভার, ইলেক্ট্রনিক স্টোরেজ ডিভাইস এবং স্মার্ট টেলিভিশন বিক্রয় করে। বিক্রির হিসাবে ২০১২ সালে লেনোভো ছিল বিশ্বের দ্বিতীয় বৃহত্তম কম্পিউটার বিক্রেতা। পৃথিবীর ৬০টি দেশে এর কার্যক্রম আছে এবং ১৬০টি দেশে পণ্য বিক্রয় করে।
মোবাইল ডিভাইস
২০০৮ সালে লেনোভো তার স্মার্টফোন এবং ট্যাবলেট ডিভিশন বিক্রি করে দেয় এবং ২০০৯ সালে আবার কিনে নেয়।
সুষমা কে. রাও
সুষমা কৃষ্ণমূর্তি রাও (জন্ম ২৩শে ফেব্রুয়ারি ১৯৮৫) একজন ভারতীয় অভিনেত্রী, নৃত্যশিল্পী এবং টেলিভিশন উপস্থাপক। একজন অভিনেত্রী হিসেবে, তিনি কন্নড় টেলিভিশনে তাঁর কাজের জন্য সর্বাধিক পরিচিত। এস. নারায়ণের ভাগীরথীতে আত্মপ্রকাশ করার পর, তিনি ধারাবাহিক অপেরা গুপ্তগামিনীতে ভাবনার ভূমিকায় অভিনয় করে বিখ্যাত হন। তিনি একজন দক্ষ ভরতনাট্যম নৃত্যশিল্পী, নৃত্যের জন্য ১৯৯৭ সালে তিনি আর্যভট্ট পুরস্কার পান।
জীবনী
অভিনেতা বিজয় কাশীর অনুরোধে সুষমা টেলিভিশনে তাঁর অভিনয়ের চেষ্টা শুরু করেছিলেন। এই সময়ে, তিনি বৈজয়ন্তী কাশীর অধীনে কুচিপুড়ি শিখছিলেন। সুষমা টেলিভিশনে আত্মপ্রকাশ করেছিলেন এস. নারায়ণের ভাগীরথী দিয়ে যেখানে তিনি হেমা প্রভাতের বোন বীণার চরিত্রে অভিনয় করেছিলেন। তারপরে তিনি স্বাথি মুট্টুতে পল্লবীর চরিত্রে, বিদিগে চন্দ্রমা- তে শশিকলার চরিত্রে অভিনয় করেন। এরপর তিনি ইয়াবা জন্মদা মৈত্রীতে অনন্যার ভূমিকায় তিনটি চরিত্রে, গুপ্তগামিনীতে ভাবনা চরিত্রে এবং সোসে থান্ডা সৌভাগ্যতে কীর্তি চরিত্রে অভিনয় করেছেন।  তিনি ২০০৫ সালে অভিনয়ের জন্য আর্যভট্ট পুরস্কার, গুপ্তগামিনীতে অভিনয়ের জন্য শ্রেষ্ঠ অভিনেত্রী হিসেবে কর্ণাটক টেলিভিশন অ্যাসোসিয়েশন পুরস্কার এবং ২০১২ সালে সোসে থান্ডা সৌভাগ্যের জন্য জি কন্নড় সেরা অভিনেত্রীর পুরস্কারে ভূষিত হন।
২০২০ সালে, সুষমা গেম শো জিনস উপস্থাপন করেছিলেন, এই অনুষ্ঠানে "পারিবারিক বন্ধন প্রদর্শন" করা হয়েছিল এবং টেলিভিশন অভিনেতাদের অংশগ্রহণকারী হিসেবে আমন্ত্রণ জানানো হয়েছিল।
রঞ্জিত কাম্বলে
রঞ্জিত কাম্বলে ভারতের মহারাষ্ট্র সরকারের জল সরবরাহ ও স্যানিটেশন, খাদ্য ও নাগরিক সরবরাহ, ভোক্তা সুরক্ষা, পর্যটন এবং গণপূর্ত প্রাক্তন প্রতিমন্ত্রী। তিনি ভারতীয় জাতীয় কংগ্রেস পার্টির নেতা। তিনি প্রভা রাউ -এর ভাগ্নে।
রাজনৈতিক পেশা
তিনি অক্টোবর ২০১৪ সালে ওয়ার্ধা জেলার দেওলি- পুলগাঁও থেকে মহারাষ্ট্র বিধানসভার সদস্য নির্বাচিত হন  ২০০৪-০৯, এবং ২০০৯-১৪ সাল পর্যন্ত দেওলি-পুলগাঁওয়ের বিধায়ক ছিলেন।
পদে অধিষ্ঠিত
২০১৩ সালে তিনি ভান্ডারা জেলার অভিভাবক মন্ত্রী নিযুক্ত হন।
আল শামাল স্পোর্টস ক্লাব
আল শামাল স্পোর্টস ক্লাব (نادي الشمال الرياضي‎, Al-Shamal SC; সাধারণত আল শামাল এসসি অথবা শুধুমাত্র আল শামাল নামে পরিচিত) হচ্ছে মাদিনাত আশ শামাল ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের দ্বিতীয় স্তরের ফুটবল লীগ কাতারি দ্বিতীয় বিভাগে প্রতিযোগিতা করে। এই ক্লাবটি ১৯৮০ সালে প্রতিষ্ঠিত হয়েছে। ৫,৩০০ ধারণক্ষমতাবিশিষ্ট আল শামাল স্পোর্টস ক্লাব স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় দার্কো নোভিচ। আল শামাল হচ্ছে কাতারি দ্বিতীয় বিভাগের বর্তমান চ্যাম্পিয়ন, যারা ২০২০–২১ মৌসুমে ক্লাবের ইতিহাসে দ্বিতীয়বারের মতো শিরোপা জয়লাভ করেছিল।
ঘরোয়া ফুটবলে, আল শামাল এপর্যন্ত ৩টি শিরোপা জয়লাভ করেছে; যার মধ্যে ২টি কাতারি দ্বিতীয় বিভাগ শিরোপা রয়েছে। হাইসাম আল ইশরি, আলি মাজবেল ফার্তুস, মুমুনি দাগানো, সাইদ বুতাহার এবং মাহির হাদ্দাদের মতো খেলোয়াড়গণ আল শামালের জার্সি গায়ে মাঠ কাঁপিয়েছেন।
সফটওয়্যার আর্কিটেকচার
সফটওয়্যার আর্কিটেকচার বলতে বোঝায় একটি সফটওয়্যার সিস্টেমের উচ্চ স্তরের কাঠামো, এই ধরনের কাঠামো তৈরি নিয়মাবলি, এবং এই কাঠামোর নথিপত্র। এই কাঠামোগুলি সফটওয়্যার সিস্টেমের যৌক্তিকতা প্রকাশে প্রয়োজন হয়। প্রতিটি কাঠামো সফটওয়্যার উপাদান সমূহ, তাদের মধ্যে সম্পর্ক, এবং উপাদান ও সম্পর্ক উভয়ের বৈশিষ্ট্য গঠন করে। সফটওয়্যার সিস্টেমের আর্কিটেকচার একটি একটি রূপক, যেমনটি একটি ভবনের কাঠামো ।
সফটওয়্যার আর্কিটেকচারের কার্যপ্রণালী
শিবাজিরাও মোগে
তিনি আগে তিনি ভারতীয় জাতীয় কংগ্রেসের প্রার্থী হিসেবে ১৯৮০, ১৯৮৫, ১৯৯৯, ও ২০০৯ সালে মহারাষ্ট্র বিধানসভা সদস্য নির্বাচিত হন এবং স্বতন্ত্র প্রার্থী হিসাবে ১৯৯৫ সালে।
লি জার্মন
প্রারম্ভিক জীবন
তার নেতৃত্বে ক্যান্টারবারি আশাতীত সাফল্য লাভ করে। ১৯৯১-৯২, ১৯৯২-৯৩ ও ১৯৯৩-৯৪ মৌসুমে নিউজিল্যান্ডের একদিনের প্রতিযোগিতা হিসেবে স্বীকৃত ৫০ ওভারের শেল কাপের শিরোপা জয় করে। এরপর ১৯৯৫-৯৬ ও ১৯৯৬-৯৭ মৌসুমেও দলটি শিরোপা জয় করেছিল। এছাড়াও, ১৯৯৩-৯৪, ১৯৯৬-৯৭ ও ১৯৯৭-৯৮ মৌসুমে তার অধিনায়কত্বে নিউজিল্যান্ডের প্রথম-শ্রেণীর প্রতিযোগিতা শেল ট্রফি জয় করে। ১৯৯২ সালে নিউজিল্যান্ড অ্যাকশন ক্রিকেট ট্রফির একমাত্র আসরটিতেও দলটি শিরোপা পায়।
খেলোয়াড়ী জীবন
১৯৯০-এর দশকের শুরুতে জার্মনের উইকেট-রক্ষণে দক্ষতা ও অধিনায়কের সক্ষমতা থাকা স্বত্ত্বেও জাতীয় দল নির্বাচকমণ্ডলী কর্তৃক তিনি প্রায়শঃই উপেক্ষিত হয়ে আসছিলেন। ১৯৯৩-৯৪ মৌসুমে ঘরোয়া প্রতিযোগিতায় ক্যান্টারবারিকে নেতৃত্ব দিয়ে শিরোপা লাভের পর জানুয়ারি, ১৯৯৪ সালে সফরকারী পাকিস্তান দলের বিপক্ষে অপরাজিত ১০০* রান তোলার পর অবশেষে নিউজিল্যান্ড ক্রিকেট দলে খেলার সুযোগ পান। ইংল্যান্ডে ১৯৯৪ এর শীতকালীন সফরে বাদ পড়লেও ১৯৯৪-৯৫ মৌসুমে দক্ষিণ আফ্রিকা সফরে দলের সদস্য করা হয়। তিনি দলের নিয়মিত উইকেট-রক্ষক ও ব্যাটসম্যান অ্যাডাম প্যারোরের সহকারী হন। এ সফরে শ্রীলঙ্কার বিপক্ষে তার একদিনের আন্তর্জাতিকে অভিষেক ঘটে। ৮ ডিসেম্বর ব্লুমফন্টেইনের গুডইয়ার পার্কে বৃষ্টিবিঘ্নিত খেলায় তিনি উইকেট-রক্ষক এবং প্যারোরে বিশেষজ্ঞ ব্যাটসম্যান হিসেবে খেলেন। ঐ সফরে জার্মন খুব কমই খেলায় অংশ নিয়েছিলেন।
নিউজিল্যান্ডীয় কোচ গ্লেন টার্নার সাবেক উইকেট-রক্ষক ব্যারি মিলবার্ন ও ইয়ান স্মিথের পরামর্শক্রমে ঐ সময়ের নিউজিল্যান্ডের সেরা উইকেট-রক্ষক হিসেবে তাকে মনোনয়ন দেয়া হয়। সাবেক নিউজিল্যান্ডীয় অধিনায়ক ও দলের তৎকালীন জ্যেষ্ঠ সদস্য মার্টিন ক্রোও অ্যাডাম প্যারোরের তুলনায় তাকে অধিক নির্ভরযোগ্য মনে করতেন।
অর্জনসমূহ
১৯৯১-৯২ মৌসুমে সর্বাধিক ৩৪ ডিসমিসাল করেন। তন্মধ্যে, ৩১ ক্যাচ ও ৩ স্ট্যাম্পিং ছিল। ১৯৯২-৯৩ মৌসুমে ক্রাইস্টচার্চে অনুষ্ঠিত খেলায় নর্দার্ন ডিস্ট্রিক্টসের বিপক্ষে এক ইনিংসে সর্বাধিক ৬ ডিসমিসাল করেন। একই খেলায় সর্বাধিক ৯ ডিসমিসাল করেন। সমগ্র খেলোয়াড়ী জীবনে ২৩৮ ডিসমিসাল করেন যার ২১৭টি ক্যাচ ও ২১টি স্ট্যাম্পিং ছিল।
১৯৮৮-৮৯ মৌসুমে ওতাগো’র বিপক্ষে শেল কাপের খেলায় ৫ ডিসমিসাল করেন। এ প্রতিযোগিতায় তিনি সর্বমোট ৯৬ ডিসমিসাল করেন যার ৭৮টি ক্যাচ ও ১৮টি স্ট্যাম্পিং ছিল।
অবসর
১৯৯৮ সালে ক্রিকেট থেকে অবসর নেয়ার পর ক্যান্টারবারির সাবেক কোচ ডেনিস আবেরহার্ট ও নিউজিল্যান্ডীয় কোচ গ্লেন টার্নারের চাপে ওতাগো দলের পক্ষে অংশ নিতে বাধ্য হন। ২০০০ থেকে ২০০২ সাল পর্যন্ত ব্যাটসম্যান হিসেবে খেলেন। তবে পূর্বেকার সাফল্যে আর যেতে পারেননি।
ব্যক্তিগত জীবন
১৯৯৮ সালে নিউজিল্যান্ড ব্যাংকের পক্ষে সাউথ আইল্যান্ড ডেভেলপম্যান্ট ম্যানেজারের দায়িত্ব পালন করেন। এরপর ২০০০ সালে সেন্ট অ্যান্ড্রুজ কলেজে ডেভেলপম্যান্ট অফিসার হিসেবে নিযুক্ত হন। ২০০৪ সালে সিইও হিসেবে মেইনল্যান্ড সকারে ১০-মাসের জন্য দায়িত্ব পালন শেষে নেলসনে তাসমান রাগবি ইউনিয়নে সিইও হন। ২০০৯ সালে নিজ শহর ক্রাইস্টচার্চে ফিরে যান ও ক্যান্টারবারি ক্রিকেটে সিইও হন।
ব্যক্তিগত জীবনে বিবাহিত জার্মন টনি’র সাথে বৈবাহিক সম্পর্ক স্থাপন করেন। এ দম্পতির চার সন্তান রয়েছে।
১৬নং ওয়ার্ড, বরিশাল সিটি কর্পোরেশন
১৬নং ওয়ার্ড বাংলাদেশের বরিশাল সিটি কর্পোরেশনের আওতাধীন একটি ওয়ার্ড।
আয়তন
বরিশাল সিটি কর্পোরেশনের ১৬নং ওয়ার্ডের আয়তন ১ বর্গ কিলোমিটার।
জনসংখ্যা
২০১১ সালের আদমশুমারি অনুযায়ী ১৬নং ওয়ার্ডের জনসংখ্যা ৬,৩৬০ জন। এর মধ্যে পুরুষ ৩,৩৭৯ জন এবং মহিলা ২,৯৮১ জন। মোট পরিবার ১,৩২৫টি।
প্রশাসনিক কাঠামো
বরিশাল সিটি কর্পোরেশনের আওতাধীন ১৬নং ওয়ার্ডের প্রশাসনিক কার্যক্রম কোতোয়ালী মডেল থানার আওতাধীন এবং এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।
শিক্ষা
২০১১ সালের আদমশুমারি অনুযায়ী ১৬নং ওয়ার্ডের সাক্ষরতার হার ৯০.৩%।
স্পিন (চলচ্চিত্র)
স্পিন একটি আমেরিকান ডিজনি চ্যানেল অরিজিনাল মুভি (ডিসিওএম), যা কার্লে স্টেইনার এবং জোশ এ. ক্যাগানের চিত্রনাট্য থেকে মঞ্জরি মাকিজানি পরিচালনা করেছেন। ডিজনি চ্যানেল অরিজিনাল প্রোডাকশন্স দ্বারা প্রযোজিত এই চলচ্চিত্রটিতে অভিনয় করেছেন অবন্তিকা বন্দনাপু, মীরা শ্যাল, অভয় দেওল, আরিয়ান সিংহদ্রি, মাইকেল বিশপ, জাহব্রিল কুক, কেরি মেডার্স এবং আনা ক্যাথকার্ট। এটি ২০২১ সালের ১৩ আগস্ট প্রিমিয়ার হয়েছিল। চলচ্চিত্রটি ইতিবাচক মন্তব্য পায়, বিশেষ করে এর অভিনয়ের জন্য প্রশংসা অর্জন করে।
মুক্তি
স্পিন ২০২১ সালের ১৩ আগস্ট ডিজনি চ্যানেলে প্রিমিয়ার হয়েছিল। তবে চলচ্চিত্র মূলত ডিজনির স্ট্রিমিং পরিষেবা, ডিজনি+–এ মুক্তি পাওয়ার কথা ছিল। ভারতের স্বাধীনতা দিবসের সাথে মিল রেখে ১৫ আগস্ট, ২০২১–এ চলচ্চিত্রটি ডিজনি+ হটস্টার এবং ডিজনি ইন্টারন্যাশনাল এইচডি–তে প্রিমিয়ার হয়েছিল।
মানুয়েল গার্সিয়া আলোনসো
মানুয়েল গার্সিয়া আলোনসো (, Manu García; জন্ম: ২ জানুয়ারি ১৯৯৮; মানু গার্সিয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব স্পোর্তিং গিহোন এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৫–০৬ মৌসুমে, স্পেনীয় ফুটবল ক্লাব আস্তুরের যুব পর্যায়ের হয়ে খেলার মাধ্যমে গার্সিয়া ফুটবল জগতে প্রবেশ করেছেন এবং পরবর্তীকালে স্পোর্তিং গিহোন এবং ম্যানচেস্টার সিটির যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ইংরেজ ক্লাব ম্যানচেস্টার সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ম্যানচেস্টার সিটির হয়ে তিনি ১ ম্যাচে অংশগ্রহণ করেছেন। অতঃপর ২০১৬–১৭ মৌসুমে তিনি ধারে স্পেনীয় ক্লাব আলাবেসে যোগদান করেছেন। আলাবেসে মাত্র ১ মৌসুম অতিবাহিত করার পর ধারে ওলন্দাজ ক্লাব ব্রেডার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৫৮ ম্যাচে ৫টি গোল করেছেন। পরবর্তীকালে, তিনি তুলুজের হয়ে খেলেছেন। ২০১৯–২০ মৌসুমে, তিনি প্রায় ৪ মিলিয়ন ইউরোর বিনিময়ে ম্যানচেস্টার সিটি হতে স্পেনীয় ক্লাব স্পোর্তিং গিহোনে যোগদান করেছেন।
২০১৩ সালে, গার্সিয়া স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
মানুয়েল গার্সিয়া আলোনসো ১৯৯৮ সালের ২রা ফেব্রুয়ারি তারিখে স্পেনের ওবিয়েদোয় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গার্সিয়া স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৩ সালের ৩রা সেপ্টেম্বর তারিখে তিনি সুইজারল্যান্ড অনূর্ধ্ব-১৬ দলের বিরুদ্ধে এক প্রীতি ম্যাচে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৪ সালের ১৪ই নভেম্বর তারিখে এক প্রীতি ম্যাচে ফ্রান্স অনূর্ধ্ব-১৯ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
স্টিভ ও'রোর্ক
স্টিভ ও'রোর্ক ( – October 30, 2003) ছিলেন ব্রিটিশ সঙ্গীত ব্যবস্থাপক। তিনি ১৯৬৮ সালে সিড ব্যারেটের পিংক ফ্লয়েড ত্যাগের পর দলটির ব্যবস্থাপকের দ্বায়িত্ব নেন। তিনি তার মৃত্যুর আগ পর্যন্ত ব্যান্ডটির ব্যবস্থাপক ছিলেন, বেস বাদক এবং প্রধান গীতিকার রজার ওয়াটার্সের সাথে ব্যান্ডের বিভাজনের বিষয়ে আলোচনা করেছিলেন।
জীবন এবং পিংক ফ্লয়েড ব্যবস্থাপক
স্টিভ ও'রোর্ক লন্ডনের উইলসডেনে ১ অক্টোবর ১৯৪০ সালে জন্ম নেন। তার বাবা টমি ও'রোর্ক আয়ারল্যান্ডের পশ্চিমে অরণ দ্বীপে মৎস্যজীবী ছিলেন। তিনি রবার্ট ফ্ল্যাহার্টির ম্যান অব আরান প্রামাণ্য চলচ্চিত্রের আনুষ্ঠানিক প্রদর্শনীর জন্য লন্ডন সফর করেছিলেন, যেখানে তিনি হাঙ্গর শিকারী হিসেবে অভিনয় করেছিলেন। পরবর্তীতে তিনি উইলসডেনের শহরতলিতে স্থায়ী হয়েছিলেন।
আমলোহ
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৯ মিটার (৮৪৯ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আমলোহ শহরের জনসংখ্যা হল ১২,৬৮৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে আমলোহ এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
পশ্চিম হিমালয়
পশ্চিম হিমালয়, যা পাঞ্জাব হিমালয় নামেও পরিচিত। এটি হিমালয় পর্বতের পশ্চিম অঞ্চলটিকে বোঝায়। হিমালয়ের এই অঞ্চলটি উত্তরপূর্বাঞ্চলীয় আফগানিস্তান/দক্ষিণ তাজিকিস্তান এর বাদাখশান থেকে শুরু হয়ে কাশ্মীরের মধ্যে দিয়ে নেপাল পর্যন্ত বিস্তৃত। পাঞ্জাব অঞ্চল এর সিন্ধু থেকে উৎপত্ত পাঁচটি উপনদী (ঝিলাম, চেনাব, রবি, বিস, শতদ্রু) পশ্চিম হিমালয় থেকে উদ্ভূত হয়েছে।
বাঘ ছাগল খেলা
বাঘ ছাগল খেলা, গ্রামীণ বাংলাদেশের একটি জনপ্রিয় খেলা। এই খেলা সাধারনত শিশুরা খেলে থাকে। বাংলাদেশের গ্রামাঞ্চলে ছেলে ও মেয়ে উভয়ই এ খেলা খেলে থাকে। এই খেলাটি কোন কোন জায়গায় অ্যাঙ্গা অ্যাঙ্গা খেলা নামেও পরিচিত।
নিয়মকানুন
বাঘ ছাগল খেলায় প্রথমে মাটিতে দাগ কেটে বৃত্ত তৈরি করা হয়। এরপর দল থেকে একজনকে বাঘ নির্বাচন করা হয় এবং দলের বাকী খেলোয়াড় ছাগল হিসেবে বৃত্তের ভেতর অবস্থান করে। বাঘের কাজ হলো বৃত্তের বাইরে থেকে, বৃত্তের ভেতর আক্রমণ করা এবং একটি ছাগল ছিনিয়ে নেয়া। এভাবে বাঘ একজন একজন করে নিয়ে তার দল ভারী করে। শেষ পর্যন্ত যে ছাগল বৃত্তের ভেতরে টিকে থাকতে পারে, সে পরবর্তী দানের জন্য বাঘ নির্বাচিত হয়।
বাঘ, ছাগদলকে আক্রমণ করার সময় বিভিন্ন রকম কৌশল অবলম্বন করে। এবং কোন ছাগলকে আক্রমণ করলে ছাগদলের অন্য সদস্যরা তাকে টেনে ধরে রাখে। খেলা চলতে থাকে দুই পক্ষের কথোপকথনের মধ্য দিয়ে, বাঘ প্রথমে কান্নাজড়িত কণ্ঠে বলতে থাকে, অ্যাঙ্গা, অ্যাঙ্গা। এরপর ছাগলরা সমস্বরে বলে, “কান্দো ক্যান?” এভাবে কথোপকথনের মাঝেই বাঘ ছাগদলকে আক্রমণ করে।
জিকির
জিকির
থাম্ব|জিকির জিকির বা যিকর অর্থ হল স্মরণ করা বা উল্লেখ করা । এটি  হলো ইসলাম ধর্মের প্রার্থনার একটি মাধ্যম যাতে আল্লাহকে স্মরণ করার জন্য বিশেষ কিছু শব্দ বা বাক্যাংশ বারবার উচ্চারণ করা হয়। এই জিকিরের মাধ্যমে ইসলাম ধর্মাবলম্বীরা  আল্লাহকে স্মরণ করে থাকে। জিকির শব্দটি আরবী ভাষার “ذِكْر ” ( জিকির) থেকে হয়েছে যার অর্থ আল্লার নাম স্মরণ করা। জিকির ইসলাম ধর্মের একটি পবিত্র কাজ হিসেবে গন্য করা হয়। একাকী বা সমষ্টিগতভাবে যিকির করা যেতে পারে। এটি পুতির তৈরি মালা (মিসবাহা, " مِسْبَحَة ")  বা হাতের আঙুলের সাহায্যে গণনা করা হয়। যে ব্যক্তি যিকির পাঠ করেন তাকে জাকির (ذَاكِر) বলা হয়, আক্ষরিক অর্থে "যে স্মরণ করে"। যিকিরের  বিষয়বস্তুর মধ্যে রয়েছে আল্লাহর  নাম ও  হাদিস-কুরআন থেকে নেওয়া দুআ। জিকির সম্পর্কিত অনেক হাদিস রয়েছে এবং ইসলাম ধর্মের ধর্মীয় বই পবিত্র কুরআনে এই বিষয়ে বর্ণনা দেয়া আছে। একটি হাদিস থেকে জানা গিয়েছে জবানে হালকা (বলতে সহজ) কিন্তু মিজানের পাল্লায় ভারি হয়। "সুবহানাল্লাহি ওয়া বিহামদিহি সুবহানাল্লাহীল আযিম।"
এছাড়া আরো কিছু জিকির রয়েছে সুবাহানাল্লাহ, আলহামদুলিল্লাহ, লা ইলাহা ইল্লাল্লাহ, আল্লাহু আকবর, ইল্লাল্লাহ, হুআল্লাহ, আল্লাহ
গুরুত্ব
কুরআনের বেশ কিছু আয়াত রয়েছে যেগুলো "আল্লাহর ইচ্ছা" ,"আল্লাহ ভালো জানেন" এবং "যদি এটা আল্লাহর ইচ্ছা হয়" এর মত বাক্যাংশ বলে আল্লাহকে স্মরণ করার গুরুত্বের উপর জোর দেওয়া হয়েছে । এটাই হলো  যিকিরের  ভিত্তি।সূরা আল-কাহফ (১৮), আয়াত ২৪-এ বলা হয়েছে যে একজন ব্যক্তি "আল্লাহর ইচ্ছা " (ইনশাআল্লাহ) বলতে ভুলে যায়, অবিলম্বে এই বলে আল্লাহকে স্মরণ করা উচিত, "আমি আশা করি আমার রব আমাকে এর চেয়েও অধিকতর সৎপথের নিকটতর পথ প্রদর্শন করবেন।" অন্যান্য আয়াতের মধ্যে রয়েছে সূরা আল আহজাব (৩৩), আয়াত ৪১, "হে ঈমানদারগণ! ঘনঘন স্মরণে আল্লাহকে স্মরণ কর", এবং সূরা আর-রাদ (১৩), আয়াত ২৮, "যারা ঈমান এনেছে এবং যাদের অন্তর আল্লাহর স্মরণে প্রশান্তি লাভ করে।" দেখুন, আল্লাহর স্মরণেই অন্তর প্রশান্তি লাভ করে"।
মুসলমানরা বিশ্বাস করে স্বর্গের (জান্নাত) উচ্চ স্তরে প্রবেশ করার এবং আল্লাহর একেশ্বরবাদী একত্বকে মহিমান্বিত করার অন্যতম সেরা উপায় হল যিকির।
সমস্ত মুসলিম সম্প্রদায় পৃথক জপমালাকে ধ্যানের একটি পদ্ধতি হিসাবে সমর্থন করে, যার লক্ষ্য হল শান্তির অনুভূতি, জাগতিক মূল্যবোধ (দুনিয়া) থেকে বিচ্ছিন্ন হওয়া এবং সাধারণভাবে, ইমান (বিশ্বাস) শক্তিশালী করা।
বাক্যাংশ এবং অভিব্যক্তি
আল্লাহকে  আহ্বান করে এমন অসংখ্য প্রচলিত বাক্যাংশ এবং অভিব্যক্তি রয়েছে।
ইউসুফ কার্শ
ইউসুফ কার্শ (ডিসেম্বর ২৩, ১৯০৮ – জুলাই ১৩, ২০০২) ছিলেন বিশ্বের সবচেয়ে আলোচিত এবং বিখ্যাত পোর্ট্রেট ফটোগ্রাফার। তাকে সর্বকালের সর্বশ্রেষ্ঠ পোর্ট্রেট আলোকচিত্রী হিসেবে বিবেচনা করা হয়।
প্রাথমিক জীবন
তুরস্কের (তৎকালীন অটোমান সাম্রাজ্য) মারদিন শহরে ১৯০৮ সালের ২৩শে ডিসেম্বর এক খ্রিস্টান পরিবারে জন্মগ্রহণ করেন। পিতার নাম আমসিহ্ কার্শ এবং মাতার নাম বাহিয়া। বড় হয়েছেন যুদ্ধ এবং হত্যাযজ্ঞের মধ্য দিয়ে। ১৯২৪ সালে মাত্র ১৬ বছর বয়সে পরিবারের সঙ্গে প্রাণের ভয়ে সিরিয়া পাড়ি জমান। এর দুই বছর পর তাকে তার কানাডা নিবাসী মামা জর্জ নাকাশের কাছে পাঠিয়ে দেওয়া হয়। মামা ছিলেন পেশায় আলোকচিত্রী। এসময় পড়ালেখার পাশাপাশি স্টুডিওতে মামাকে সাহায্য করতেন ইউসুফ। মামা ইউসুফের মেধা ও প্রতিভা আঁচ করতে পারেন। ১৯২৮ সালে তিনি ইউসুফকে বোস্টনের বিখ্যাত পোর্ট্রেট আলোকচিত্রী জন গারোর কাছে ফটোগ্রাফি শিক্ষা গ্রহণের জন্য পাঠান। দীক্ষা শেষে চার বছর পর ইউসুফ কানাডায় ফেরেন এবং অন্টারিওতে নিজের একটা স্টুডিও প্রতিষ্ঠা করেন।
পেশাজীবন
১৯৩৫ সালে তিনি কানাডার সরকারি আলোকচিত্রী হিসেবে নিয়োগ পান। কানাডার তৎকালীন প্রধানমন্ত্রী ম্যাকেনজি কিং ইউসুফের কাজে এতোটাই আকৃষ্ট হন যে, যারাই তার কাছে দেখা করতে আসতেন, ইউসুফকে তিনি তাদের ছবি তোলার সুযোগ করে দিতেন। এক পর্যায়ে বড় বড় বিখ্যাত মানুষদের ছবি তোলা ইউসুফ কার্শের নেশায় পরিণত হয়ে গেলো। তার জীবনের প্রথম বড় সুযোগটি আসে ১৯৪১ সালের ৩০ ডিসেম্বর, যখন তিনি কানাডা সফরে আসা ব্রিটিশ প্রধানমন্ত্রী উইন্সটন চার্চিল এর পোর্ট্রেট তোলেন। উইন্সটন চার্চিলের সে ছবি ইউসুফ কার্শকে আন্তর্জাতিক খ্যাতি এনে দেয়।
শাহ জালাল
right|thumb|[[হযরত শাহজালালের দরগাহ|হযরত শাহজালালের মাজার]] শাহজালাল (شاه جلال; ১২৭১ – ১৩৪১) ভারতীয় উপমহাদেশের বিখ্যাত সুফি দরবেশ। তার পুরো নাম শেখ শাহ জালাল কুনিয়াত মুজাররদ। ৭০৩ হিজরী মোতাবেক ১৩০৩ খ্রিষ্টীয় সালে ৩২ বছর বয়সে ইসলাম ধর্ম প্রচারের লক্ষ্যে অধুনা বাংলাদেশের সিলেট অঞ্চলে এসেছিলেন বলে ধারণা করা হয়। তার সিলেট আগমনের সময়কাল নিয়ে যদিও বিভিন্ন অভিমত রয়েছে, তদুপরি শাহ জালালের সমাধির খাদিমগণের প্রাপ্ত ফার্সি ভাষার একটি ফলক-লিপি থেকে উল্লেখিত সন-তারিখই সঠিক বলে ধরা হয়। ফার্সি ভাষায় লিখিত ফলক-লিপি বর্তমানে ঢাকা যাদুঘরে সংরক্ষিত আছে। সিলেটে তার মাধ্যমেই ইসলামের বহুল প্রচার ঘটে।  সিলেট বিজয়ের পরে শাহ জালালের সঙ্গী-অনুসারীদের মধ্য হতে অনেক পীর-দরবেশ এবং তাদের পরে তাদের বংশধরগণ সিলেট সহ বাংলাদেশের বিভিন্ন স্থানে গিয়ে বসবাস করেন। শাহজালালের সফরসঙ্গী ৩৬০ জন আউলিয়ার সিলেট আগমন ইতিহাসের একটি উল্লেখযোগ্য ঘটনা। তার মৃত্যুর পর তাকে সিলেটেই কবর দেয়া হয়।